A Bizottság 93/344/EGK határozata

(1993. május 17.)

a törzskönyvezett lovak Katarból történő behozatalára, ideiglenes és újbóli beléptetésére irányadó állat-egészségügyi feltételek tekintetében a 79/542/EGK tanácsi határozat, valamint a 92/260/EGK, a 93/195/EGK és a 93/197/EGK bizottsági határozat módosításáról és a 79/542/EGK határozat további módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/36/EGK irányelvvel [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló 1990. június 26-i 90/426/EGK tanácsi irányelvre [2] és különösen annak 12., 13., 15. és 16. cikkére, valamint 19. cikkének ii. pontjára,

mivel a legutóbb a 93/237/EGK bizottsági határozattal [3] módosított 79/542/EGK tanácsi határozat [4] jegyzéket állított össze azon harmadik országokról, amelyekből a tagállamok szarvasmarhafélék, sertések, lófélék, juh és kecske, friss hús és húsipari termékek behozatalát engedélyezik;

mivel a Katarba kiküldött közösségi állat-egészségügyi küldöttség látogatását követően úgy tűnik, hogy az állat-egészségügyi helyzet általában kielégítő, valamint jól felépített és jól szervezett szolgálatok ellenőrzik, különösen a lófélék betegségeit illetően;

mivel Katarban több mint 6 hónapja nem fordult elő takonykór, tenyészbénaság és fertőző hólyagos szájgyulladás, 20 éve nem fordult elő afrikai lópestis és ez idő alatt tiltott volt e betegség ellen a védőoltás, valamint soha nem fordult elő venezuelai járványos agy- és gerincvelő-gyulladás;

mivel a katari állat-egészségügyi hatóságok vállalták, hogy a 90/426/EGK irányelv A. mellékletében említett bármely betegség megjelenésének megállapításáról, illetve a velük szemben alkalmazott oltási stratégia bevezetéséről vagy megváltozatásáról 24 órán belül, a lovakat érintő behozatali politika változásairól pedig megfelelő időn belül telex, telefax vagy távirat útján értesítik a Bizottságot és a tagállamokat;

mivel az állat-egészségügyi feltételeket és állatorvosi bizonyítványokat az érintett harmadik ország állat-egészségügyi helyzetének megfelelően kell elfogadni; mivel ez az eset csak a törzskönyvezett lovakra vonatkozik;

mivel ezenkívül a törzskönyvezett lófélék, valamint a tenyésztési és termelési célú lófélék Közösségbe történő behozatala tekintetében a 93/197/EGK bizottsági határozat [5] bevezette az állatorvosi bizonyítványokat; mivel a zavarok elkerülése érdekében a 79/542/EGK határozat 1. cikke (3) bekezdésének a) és b) pontját újra kell fogalmazni;

mivel a 79/542/EGK határozatot, a 92/260/EGK [6] és a 93/195/EGK [7] bizottsági határozatot, valamint a 93/197/EGK határozatot megfelelően módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 79/542/EGK tanácsi határozat a következőképpen módosul:

1. Az 1. cikk (3) bekezdésének a) és b) pontja helyébe a következő rendelkezés lép:

"(3) a) A 92/160/EGK határozat sérelme nélkül a tagállamok engedélyezik a melléklet 1. részében említett harmadik országokból vagy harmadik országok részeiből a lófélék behozatalát, a törzskönyvezett lovak ideiglenes behozatalát és azon törzskönyvezett lovak újbóli beléptetését a Közösségbe, amelyeket a melléklet 1. részében említett harmadik országba vagy harmadik ország részébe ideiglenesen vittek ki;

b) A 92/160/EGK határozat sérelme nélkül a tagállamok engedélyezik a melléklet 2. részében említett harmadik országokból vagy harmadik országok részeiből a lófélék behozatalát, a törzskönyvezett lovak ideiglenes behozatalát és azon törzskönyvezett lovak újbóli beléptetését a Közösségbe, amelyeket a melléklet 2. részében említett harmadik országba vagy harmadik ország részébe ideiglenesen vittek ki;"

2. A melléklet 2. részében a lófélék külön oszlopa az ISO kód betűrendjének megfelelően Katarral, illetve a következő sorral egészül ki:

"QA | Katar | X". |

2. cikk

A 92/260/EGK határozat I. és II. melléklete a következőképpen módosul:

1. Az I. melléklet E csoportjában a harmadik országok jegyzéke a "Katar" szóval egészül ki;

2. A II. E mellékletben az egészségügyi bizonyítvány címében a harmadik országok jegyzéke a "Katar "szóval egészül ki.

3. cikk

A 93/195/EGK határozat I. és II. melléklete a következőképpen módosul:

1. Az I. melléklet E csoportjában a harmadik országok jegyzéke a "Katar" szóval egészül ki;

2. A II. mellékletben az egészségügyi bizonyítvány címében az "E csoport"-ba tartozó harmadik országok jegyzéke a "Katar" szóval egészül ki.

4. cikk

A 93/197/EGK határozat I. és II. melléklete a következőképpen módosul:

1. Az I. melléklet "E csoport"-jában a harmadik országok jegyzéke a "Katar" szóval egészül ki;

2. A II. E mellékletben az egészségügyi bizonyítvány címében a harmadik országok listája a "Katar" szóval egészül ki.

5. cikk

Ennek a határozatnak a tagállamok a címzettjei.

Kelt Brüsszelben, 1993. május 17-én.

a Bizottság részéről

René Steichen

a Bizottság tagja

[1] HL L 157., 1992.6.10., 28. o.

[2] HL L 224., 1990.8.18., 42. o.

[3] HL L 108., 1993.5.1., 129. o.

[4] HL L 146., 1979.6.14., 15. o.

[5] HL L 86., 1993.4.6., 16. o.

[6] HL L 130., 1992.5.15., 67. o.

[7] HL L 86., 1993.4.6., 1. o.

--------------------------------------------------